9. ระบบการควบคุมภายใน

บริษัทฯ ตระหนักถึงความสำคัญของระบบการควบคุมภายในของบริษัท
จึงมุ่งเน้นให้มีระบบการควบคุมภายในที่เพียงพอและเหมาะสมต่อการดำเนินธุรกิจ
ทั้งในด้านองค์กรและสภาพแวดล้อม การประเมินความเสี่ยง กิจกรรมการควบคุม
ระบบสารสนเทศและการสื่อสารข้อมูล และระบบการติดตามและประเมินผล
นอกจากนี้คณะกรรมการและผู้บริหาร ได้ส่งเสริมให้บริษัทฯ
มีการปฏิบัติตามกฎระเบียบและข้อบังคับต่าง ๆ ของกฎหมาย และหน่วยงานกำกับดูแลต่าง ๆ

ในการประชุมคณะกรรมการตรวจสอบของบริษัท ครั้งที่ 1/2551 เมื่อวันที่ 20 กุมภาพันธ์ 2551
และครั้งที่ 4/2551เมื่อวันที่ 30 กันยายน 2551 โดยมีกรรมการตรวจสอบทั้ง 3
ท่านร่วมประชุมและได้ประเมินความเพียงพอของระบบการควบคุมภายในของบริษัทฯ
สรุปความเห็นเกี่ยวกับความเพียงพอของระบบการควบคุมภายในออกเป็น 5 ส่วนดังนี้

1. องค์กรและสภาพแวดล้อม

บริษัทฯ มีองค์กรและสภาพแวดล้อมการควบคุมโดยมีปัจจัยที่เกี่ยวข้อง
ปรัชญาและรูปแบบการทำงานของผู้บริหาร
โดยผู้บริหารมีทัศนคติที่ดีและมีการสนับสนุนการปฏิบัติหน้าที่ด้านต่างๆ
และมีทัศนคติที่เหมาะสมต่อการรายงานทางการเงินและผลการดำเนินงาน
มีการส่งเสริมและสนับสนุนวัฒนธรรมองค์กรที่มุ่งเน้นความสำคัญของความซื่อสัตย์และจริยธรรมหรือระเบียบปฏิบัติของบริษัท
ฯ มีการกำหนดทักษะความรู้ความสามารถของบุคลากร
และจัดให้มีการฝึกอบรมบุคลากรอย่างเหมาะสม
รวมทั้งการมีโครงสร้างองค์กรและสายการบังคับบัญชาที่เอื้ออำนวยต่อการดำเนินงานที่ชัดเจน

2. การประเมินความเสี่ยง

บริษัทฯ มีการพิจารณาหรือไตร่ตรองถึงลักษณะความเสี่ยงที่บริษัทประสบอยู่หรือคาดว่าจะประสบ
ทั้งปัจจัยภายในและปัจจัยภายนอก เช่น ความเสี่ยงจากสภาพเศรษฐกิจ
รวมทั้งกฏเกณฑ์และเงื่อนไขการดำเนินงานที่มีการเปลี่ยนแปลงและมีผลกระทบต่อบริษัทฯ
โดยฝ่ายบริหารได้มีการประเมินอย่างสม่ำเสมอถึงเหตุการณ์ที่จะทำให้ปัจจัยที่เป็นความเสี่ยงนั้นลดลง
รวมทั้งกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยงและมาตรการในการลดความเสี่ยงเหล่านั้น

3. กิจกรรมการควบคุม

เพื่อให้บริษัทฯ
มั่นใจว่าแนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัทฯ
โดยคณะกรรมการมีนโยบายในการควบคุมการปฏิบัติงานของฝ่ายบริหาร ดังนี้

-   บริษัทฯ มีการกำหนดขอบเขตอำนาจหน้าที่
    และวงเงินอำนาจอนุมัติของฝ่ายบริหารในแต่ละระดับไว้อย่างชัดเจนและเป็นลายลักษณ์อักษร

-   บริษัทมีการแบ่งแยกหน้าที่ความรับผิดชอบในงาน 3 ด้าน ต่อไปนี้ออกจากกันโดยเด็ดขาด
    เพื่อเป็นการตรวจสอบซึ่งกันและกัน :-

    -   หน้าที่อนุมัติ

    -   หน้าที่บันทึกรายการบัญชีและข้อมูลสารสนเทศ

    -   หน้าที่ในการดูแลจัดเก็บทรัพย์สิน

-   ความเพียงพอของเอกสารและการบันทึกรายการค้าทั้งหมดได้มีการบันทึกอย่างถูกต้อง

-   มีการสอบทานงานโดยผู้บริหารแต่ละระดับอย่างต่อเนื่องและเหมาะสม

4. ระบบสารสนเทศและการสื่อสารข้อมูล

บริษัทฯ จัดให้มีข้อมูลที่สำคัญต่าง ๆ
อย่างเพียงพอเพื่อประกอบการตัดสินใจของฝ่ายบริหารเพื่อให้ผู้บริหารใช้ข้อมูลสารสนเทศในการสั่งการและการวางแผน
ส่วนผู้ปฏิบัติงานใช้เป็นเครื่องชี้นำในการปฏิบัติงานตามความรับผิดชอบดังนี้

-   จัดให้มีระบบสารสนเทศและสายการรายงานเพื่อใช้สำหรับการบริหารงานและการตัดสินใจของฝ่ายบริหาร

-   มีการจัดเก็บเอกสารประกอบการบันทึกบัญชี การจ่ายเงิน การรับเงิน
    ไว้เป็นหมวดหมู่เป็นระเบียบและครบถ้วน

-   มีระบบการติดต่อสื่อสารทั้งภายในและภายนอกอย่างเพียงพอ

-   มีการรายงานข้อมูลที่จำเป็นทั้งจากภายในและภายนอกให้กับผู้บริหารทุกระดับ

5. ระบบการติดตาม

เพื่อการดำเนินงานอย่างมีประสิทธิภาพและประสิทธิผล บริษัทฯ
มีนโยบายในการติดตามอย่างสม่ำเสมอ ว่ามีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่อง
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป เพื่อให้ข้อบกพร่องต่าง ๆ
ได้รับการแก้ไขอย่างทันท่วงที

ในภาพรวม บริษัทฯ มีระบบการควบคุมภายในที่เพียงพอ มีประสิทธิภาพและประสิทธิผล
ภายใต้องค์ประกอบการควบคุมตามแนวทางของ The Committee Of Sponsoring
Organization Of The Treadway Commission (COSO) .